ਸਿਰਲੇਖ: ਪੁਲਵਾਮਾ ਹਮਲੇ ਦਾ ਅਸਰ : 'ਅਸੀਂ ਜਾਨ ਬਚਾਉਣ ਲਈ ਕਮਰੇ 'ਚ ਬੰਦ ਹੋ ਗਏ, ਉਨ੍ਹਾਂ ਦਰਵਾਜ਼ਾ ਤੋੜਨ ਦੀ ਕੋਸ਼ਿਸ਼ ਕੀਤੀ'\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਪੁਲਵਾਮਾ ਹਮਲੇ ਤੋਂ ਬਾਅਦ ਦੇਸ ਦੇ ਦੂਜੇ ਸ਼ਹਿਰ ਵਿੱਚ ਪੜ੍ਹਣ ਲਈ ਆਏ ਕਸ਼ਮੀਰੀ ਵਿਦਿਆਰਥੀ ਡਰੇ ਹੋਏ ਹਨ

ਦੇਹਰਾਦੂਨ ਅਤੇ ਮੁਲਾਨਾ (ਹਰਿਆਣਾ ਦੇ ਅੰਬਾਲਾ ਜ਼ਿਲੇ ਦਾ ਇੱਕ ਪਿੰਡ) ਵਿੱਚ ਕਸ਼ਮੀਰੀ ਵਿਦਿਆਰਥੀਆਂ ਨੂੰ ਨਿਸ਼ਾਨਾ ਬਣਾਉਣ ਦੀਆਂ ਰਿਪੋਰਟਾਂ ਮੀਡੀਆ ਵਿੱਚ ਹਨ।

ਟਵਿੱਟਰ ਅਤੇ ਫੇਸਬੁੱਕ 'ਤੇ ਕਈ ਤਰ੍ਹਾਂ ਦੇ ਸੰਦੇਸ਼ ਅਤੇ ਪੋਸਟਾਂ ਹਨ ਕਿ ਕਸ਼ਮੀਰੀ ਵਿਦਿਆਰਥੀ ਡਰੇ ਹੋਏ ਹਨ ਅਤੇ ਡਰੇ ਹੋਏ ਕਸ਼ਮੀਰੀ ਵਿਦਿਆਰਥੀ ਨੂੰ ਨਿਸ਼ਾਨਾ ਬਣਾਉਣਾ ਅੱਤਵਾਦੀਆਂ ਦੇ ਹੱਥਾਂ ਵਿੱਚ ਖੇਡਣਾ ਹੈ।

14 ਫਰਵਰੀ ਨੂੰ ਭਾਰਤ ਸ਼ਾਸਿਤ ਕਸ਼ਮੀਰ ਦੇ ਪੁਲਵਾਮਾ ਵਿੱਚ ਸੀਆਰਪੀਐਫ ਦੇ ਕਾਫ਼ਲੇ 'ਤੇ ਹੋਏ ਅੱਤਵਾਦੀ ਹਮਲੇ ਵਿੱਚ ਕਰੀਬ 46 ਜਵਾਨ ਮਾਰੇ ਗਏ ਸਨ।

ਪੰਜਾਬ ਦੇ ਮੁਹਾਲੀ ਜ਼ਿਲੇ ਦੇ ਲਾਂਡਰਾ ਵਿੱਚ ਬਣਿਆ ਤਿੰਨ ਕਮਿਰਆਂ ਵਾਲਾ ਫਲੈਟ ਹਾਲਾਤ ਦਾ ਲਘੂ ਰੂਪ ਬਿਆਨ ਕਰ ਰਿਹਾ ਸੀ। 

ਅੰਦਰ ਕਾਫ਼ੀ ਸਾਰੇ ਲੋਕ ਸੀ, ਰਸੋਈ ਅਤੇ ਲਿਵਿੰਗ ਏਰੀਏ ਦੇ ਵਿਚਕਾਰ ਪਿਆ ਰਸੋਈ ਦੇ ਕੂੜੇ ਦਾ ਢੇਰ ਉੱਥੇ ਮੌਜੂਦ ਲੋਕਾਂ ਦੇ ਮਨ ਦੀ ਅਵਸਥਾ ਦਰਸਾ ਰਿਹਾ ਸੀ। 

ਸਾਰੇ ਨੌਜਵਾਨ, ਜੋ ਆਪਣੇ 20ਵਿਆਂ ਦੀ ਸ਼ੁਰੂਆਤ ਵਿੱਚ ਜਾਪ ਰਹੇ ਸੀ, ਫ਼ੋਨਾਂ 'ਤੇ ਰੁੱਝੇ ਹੋਏ ਸੀ ਜਾਂ ਹੌਲੀ ਅਵਾਜ਼ ਵਿੱਚ ਛੋਟੇ ਗਰੁੱਪਾਂ ਵਿੱਚ ਗੱਲਾਂ ਕਰ ਰਹੇ ਸੀ।

ਇਹ ਵੀ ਪੜ੍ਹੋ:

ਸਹਿਮੇ ਹੋਏ ਵਿਦਿਆਰਥੀਆਂ ਦੇ ਫਲੈਟ ਦਾ ਹਾਲ ਕੁਝ ਇਸ ਤਰ੍ਹਾਂ ਦਾ ਸੀ

ਕੰਧ 'ਤੇ "ਜੇ ਐਂਡ ਕੇ ਸਟੂਡੈਂਟ ਆਰਗੇਨਾਈਜ਼ੇਸ਼ਨ" ਦਾ ਇੱਕ ਫਲੈਕਸ ਬੈਨਰ ਲੱਗਿਆ ਹੋਇਆ ਸੀ। ਨੀਲੇ ਰੰਗ ਦੇ ਵੱਖੋ-ਵੱਖਰੇ ਸ਼ੇਡਜ਼ ਨਾਲ ਬਣੇ, ਆਪਸ ਵਿੱਚ ਮਿਲਾਏ ਦੋ ਹੱਥਾਂ ਵਾਲਾ ਲੋਗੋ ਇਸ ਉੱਤੇ ਸੀ।

ਬਾਕੀ ਦੀਵਾਰਾਂ ਸਫ਼ੇਦ ਅਤੇ ਬੇਦਾਗ ਸਨ। ਇੱਕ ਕਮਰੇ ਵਿੱਚ ਡਬਲ ਬੈੱਡ ਸੀ ਅਤੇ ਦੂਜੇ ਵਿੱਚ ਸਿੰਗਲ ਬੈੱਡ। ਪਲਾਸਟਿਕ ਦਾ ਇੱਕ ਸਟੂਲ ਇਕਲੌਤਾ ਫ਼ਰਨੀਚਰ ਸੀ ਜੋ ਕਿਸੇ ਵਰਤੋਂ ਵਿੱਚ ਨਹੀਂ ਸੀ। ਹਲਕੇ ਯਾਤਰੂ ਬੈਗਾਂ ਦਾ ਢੇਰ ਜਗ੍ਹਾ ਨੂੰ ਯਾਤਰੂਆਂ ਦੇ ਅਸਥਾਈ ਸ਼ੈਲਟਰ ਵਜੋਂ ਪੇਸ਼ ਕਰ ਰਿਹਾ ਸੀ।

ਮੇਜ਼ਬਾਨ ਵੀ ਇਸ ਨੂੰ 50 ਕਸ਼ਮੀਰੀ ਵਿਦਿਆਰਥੀਆਂ ਨੂੰ ਪਨਾਹ ਦੇਣ ਵਾਲਾ ਸ਼ੈਲਟਰ ਹੀ ਕਹਿ ਰਿਹਾ ਸੀ। 

ਖਵਾਜਾ ਇਸਰਤ ਲਾਂਡਰਾਂ ਦੇ ਬਾਹਰੋ-ਬਾਹਰ ਰਹਿੰਦੇ ਨੇ, ਜੋ ਕਿ ਪੰਜਾਬ ਦੇ ਸਭ ਤੋਂ ਵੱਧ ਸ਼ਹਿਰੀ ਹੋ ਚੁੱਕੇ ਜ਼ਿਲ੍ਹੇ ਮੁਹਾਲੀ ਵਿੱਚ ਪੈਂਦਾ ਹੈ। ਉਹ ਚੰਡੀਗੜ੍ਹ ਯੁਨੀਵਰਸਿਟੀ ਤੋਂ ਇੰਜੀਨੀਅਰਿੰਗ ਦੀ ਪੜ੍ਹਾਈ ਕਰ ਰਹੇ ਹਨ। 

ਆਪਣੀਆਂ ਰਹਾਇਸ਼ਾਂ ਵਿੱਚ ਫਸੇ ਵਿਦਿਆਰਥੀ

ਉਨ੍ਹਾਂ ਦੇ ਫਲੈਟ ਨੂੰ ਜਾਂਦੀ ਧੂੜ ਵਾਲੀ ਸੜਕ ਦਰਸਾਉਂਦੀ ਹੈ ਕਿ ਇਲਾਕੇ ਵਿੱਚ ਉਸਾਰੀ ਨਵੀਂ ਹੀ ਹੈ ਅਤੇ ਅਬਾਦੀ ਵੀ ਕਾਫ਼ੀ ਘੱਟ ਹੈ। 

ਖਾਲੀ ਪਲਾਟਾਂ ਵਿਚਕਾਰ, ਸੜਕ ਕੋਲ ਇੱਕ ਘਰ ਦੀ ਉਸਾਰੀ ਚੱਲ ਰਹੀ ਹੈ। ਬਾਰਿਸ਼ ਨਾਲ ਧੋਤੇ ਹਰੇ ਕਣਕ ਦੇ ਖ਼ੇਤ ਅਸਮਾਨ ਨਾਲ ਮਿਲ ਰਹੇ ਸਨ। 

ਜਦੋਂ ਦੇਹਰਾਦੂਨ ਅਤੇ ਮੁਲਾਨਾ ਤੋਂ ਕਸ਼ਮੀਰੀ ਵਿਦਿਆਰਥੀਆਂ ਨੂੰ ਤੰਗ ਪਰੇਸ਼ਾਨ ਕਰਨ ਦੀਆਂ ਖਬਰਾਂ ਸਾਹਮਣੇ ਆਈਆਂ, ਇਸਰਤ ਨੂੰ ਵੀ ਸਹਿਮੇ ਹੋਏ ਕਸ਼ਮੀਰੀ ਵਿਦਿਆਰਥੀਆਂ ਦੇ ਫੋਨ ਆਉਣੇ ਸ਼ੁਰੂ ਹੋ ਗਏ ਜੋ ਕਿ ਆਪਣੀਆਂ ਰਹਾਇਸ਼ਾਂ ਵਿੱਚ ਫਸੇ ਹੋਏ...